CONVOCATÒRIA DE MOBILITAT ERASMUS+ ESTUDIS DIMENSIÓ EUROPEA (ACCIÓ KA131) DE LA UNIVERSITAT D'ALACANT. CURS 2025-26.
- Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/54972)
  + [Valencià](/va/acuerdo/54574)






Selector de idioma

Leer

* [Español](/es/acuerdo/54874)
* [Valencià](/va/acuerdo/54520)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE MOBILITAT ERASMUS+ ESTUDIS DIMENSIÓ EUROPEA (ACCIÓ KA131) DE LA UNIVERSITAT D'ALACANT. CURS 2025-26.
[Butlletí Oficial Universitat d'Alacant](/ca/Publicacion)
==============================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE MOBILITAT ERASMUS+ ESTUDIS DIMENSIÓ EUROPEA (ACCIÓ KA131) DE LA UNIVERSITAT D'ALACANT. CURS 2025-26.

Data d'aprovació
:   28/11/2024

Data de publicació
:   29/11/2024

Òrgan competent
:   Rector

Secció
:   CONVOCATÒRIES I CONCURSOS

* [Annexos](#anexos)
* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/54648)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/54482)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/54182)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE MOBILITAT ERASMUS+ ESTUDIS DIMENSIÓ EUROPEA (ACCIÓ KA131) DE LA UNIVERSITAT D'ALACANT. CURS 2025-26.
    &url=https://www.boua.ua.es/va/acuerdo/54716)

**Títol:** CONVOCATÒRIA DE MOBILITAT ERASMUS+ ESTUDIS DIMENSIÓ EUROPEA (ACCIÓ KA131) DE LA UNIVERSITAT D'ALACANT. CURS 2025-26.

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dijous, 28 de novembre de 2024

CONVOCATÒRIA DE MOBILITAT ERASMUS+ ESTUDIS DIMENSIÓ EUROPEA (ACCIÓ KA131) DE LA UNIVERSITAT D'ALACANT.

CURS 2025-26

1.    Objecte de la convocatòria

L'objecte d'aquesta convocatòria, en règim de concurrència competitiva, és assignar places (llistades en l'[Annex 1](/Acuerdos/DescargarAnexoxId?idanexo=1042412&idacuerdo=54593&idioma=es)) i atorgar ajuda econòmica a l'alumnat que resulte beneficiari per a la realització d'estudis en una universitat europea, a l'empara del programa de mobilitat internacional Erasmus+ KA131, durant el curs acadèmic 2025-26.

Per mitjà d'aquest programa, l'alumnat de la Universitat d'Alacant (UA) pot realitzar una part dels seus estudis en universitats europees amb les quals la UA ha subscrit acords d'intercanvi d'estudiants en el marc del programa Erasmus+. Aquest intercanvi es realitzarà amb l'objectiu de reconeixement acadèmic i d'aprofitament, així com d'adequació al seu perfil curricular.

El període d'estudi a l'estranger ha de formar part del programa d'estudis que segueix l'alumnat per a completar una titulació de qualsevol cicle.

2.    Requisits de les persones beneficiàries

Per a sol·licitar la participació en aquesta convocatòria i obtenir la condició de beneficiari, l'alumnat ha de complir els següents requisits:

2.1.  Requisit de matrícula.

- Estar matriculat en la UA, en el moment de la sol·licitud, en una titulació de caràcter oficial de Grau o Màster Oficial per a les quals existisca oferta de places de mobilitat.

- Estar matriculat en la UA en el curs 2025-26 en la titulació per a la qual se li ha concedit la plaça de mobilitat.

2.2. Requisit de crèdits.

- En el moment de la sol·licitud:

a) Haver superat 60 crèdits dels estudis de Grau des dels quals  es fa la sol·licitud. Per a sol·licitants del primer termini, tenir-los superats fins a la convocatòria C1 del curs 2024-25, inclusivament. Per a sol·licitants del segon termini, fins a la convocatòria C2 del curs 2024-25, inclusivament.

b) L'alumnat de Màster compleix amb el requisit de crèdits superats.

- En el curs acadèmic de l'intercanvi s'ha d'estar matriculat d'un mínim de 24 crèdits en l'estada anual i de 12 crèdits en l'estada semestral, tal com s'especifica en el punt 13.1.

2.3. Requisit d'idiomes de la UA.

- Tenir acreditat en la UA el nivell d'idioma requerit per la universitat de destí, especificat en el catàleg de places ([Annex 1](/Acuerdos/DescargarAnexoxId?idanexo=1042412&idacuerdo=54824&idioma=es)) de la present convocatòria.

- La Normativa de la UA per a l'acreditació interna de competències lingüístiques en valencià i llengües estrangeres es pot trobar en la pàgina web del Servei  de Llengües (Pla d'Acreditació Lingüística - <https://sl.ua.es/va/acreditacio/acreditacio-en-llengues.html>).

Només podran ser considerats aquells documents obtinguts fins a la data en la qual finalitze el termini de presentació de sol·licituds.

- Quant a l'acreditació d'idiomes per superació d'assignatures en la UA, si la sol·licitud es realitza en el primer termini de sol·licituds, únicament es podran admetre les superades fins a la convocatòria C1 del curs 2024-25, inclusivament; si la sol·licitud es realitza en el segon termini de sol·licituds, les superades fins a la convocatòria C2 del curs 2024-25, inclusivament; i si la sol·licitud es realitza en el tercer termini de sol·licituds (només per a màsters), les superades fins a la convocatòria C4 del curs 2024-25.

2.4. Requisit lingüístic de la universitat de destí.

Normalment les universitats de destí requereixen documentació acreditativa del requisit  lingüístic per a l'acceptació d'estudiants d'intercanvi. Serà responsabilitat de cada estudiant informar-se i conèixer quina és la documentació necessària per a demostrar els requisits lingüístics de les institucions que seleccione. La informació específica de cada universitat d'acolliment es pot consultar en la seua pàgina web, en l'apartat d'intercanvis internacionals. Les dades de contacte i els enllaços a les universitats sòcies poden trobar-se en la pàgina web de la convocatòria.

De manera general, l'alumnat seleccionat en universitats que requerisquen un certificat lingüístic concret haurà de remetre'l a la institució de destí.

Per això, han d'estar en possessió d'aquesta documentació abans de finalitzar el termini establit per cada institució per a la sol·licitud d'inscripció com a alumnat d'intercanvi (consultar el termini en la web de la universitat de destí). Aquest termini pot variar en funció de la universitat i el semestre. En cas contrari, la universitat de destí podrà rebutjar la seua sol·licitud i, per tant, no podran realitzar l'intercanvi.

2.5. Altres requisits.

2.5.1.           No haver obtingut plaça definitiva en un altre programa de mobilitat per al mateix semestre sol·licitat.

2.5.2.           No haver superat el període màxim d'estades Erasmus d'estudis o pràctiques (LLP-Erasmus, Erasmus Mundus, Erasmus+) permeses:

o   Grau en Fonaments de l'Arquitectura i Grau en Medicina: dos períodes anuals en còmput total.

o   Per a la resta de titulacions: un període anual en còmput total en el mateix nivell d'estudis (grau o màster).

2.5.3.           L'alumnat que té plaça definitiva en el primer termini, no podrà sol·licitar de nou la seua participació en els següents terminis de sol·licitud d'aquesta convocatòria.

2.5.4.           No haver incomplit la normativa de qualsevol programa gestionat pel Servei de Relacions Internacionals.

2.5.5.           Tenir la nacionalitat d'un país de la Unió Europea o de tercers països (i en aquest cas haurà d'acreditar que està en possessió d'un permís vàlid per a residir a Espanya durant el període de realització de la mobilitat).

3.    Oferta i duració

3.1.  L'oferta de places (codi del grup de places, institució de destí, nombre de places disponibles, període i requisit d'idiomes), organitzades per centre i pla d'estudis, es troba llistada en l'[Annex 1](/Acuerdos/DescargarAnexoxId?idanexo=1042412&idacuerdo=54133&idioma=es). Les places poden estar compartides entre diferents plans d'estudis; en aquest cas, el mateix codi de places es troba repetit en el document.

S'obriran tres terminis de sol·licitud. L'oferta del primer termini inclou places de Grau i Màster.

L'oferta del segon termini serà el resultat de l'oferta de Grau no coberta durant el primer termini de sol·licitud. En aquest termini únicament s'oferiran places de mobilitat per al segon semestre del curs acadèmic 2025-26.

L'oferta del tercer termini serà el resultat de l'oferta de Màster no coberta durant el primer termini de sol·licitud. En aquest termini únicament s'oferiran places de mobilitat per al segon semestre del curs acadèmic 2025-26.

El llistat de places arreplegat en l'[Annex 1](/Acuerdos/DescargarAnexoxId?idanexo=1042412&idacuerdo=54192&idioma=es) podrà patir modificacions si la universitat de destí decideix modificar l'Acord Interinstitucional amb la universitat d'Alacant. Aquestes modificacions serien comunicades convenientment.

3.2. Es reservarà un 3% del total de les places disponibles per a ser cobertes per persones amb diversitat funcional. En aquest cas, les persones aspirants hauran d'acreditar un grau de discapacitat igual o superior al 33%. En el supòsit de no ser cobertes aquestes places, s'acumularan a les places del torn general.

3.3.    El període de mobilitat Erasmus+ Estudis serà d'un mínim de dos i un màxim de dotze mesos.

Les places de mobilitat es concediran per a estudiar durant el curs acadèmic 2025-26. El període lectiu pot ser un trimestre (un dels tres períodes lectius en els quals es divideix el curs acadèmic); un semestre (un dels dos períodes lectius quan el curs acadèmic està així dividit); o el curs acadèmic complet. El període i dates d'intercanvi dependran del calendari acadèmic de la universitat de destí.

4.   Dotació de les beques

4.1.    L'alumnat seleccionat podrà obtenir una ajuda econòmica. Aquesta ajuda estarà constituïda per l'aportació dels fons de la Unió Europea a través del Servei Espanyol per a la Internacionalització de l'Educació (SEPIE), pertanyent al Ministeri amb competències en matèria d'universitats. La quantia total depèn de la consignació pressupostària d'aquest organisme.

4.2.    D'altra banda, la Generalitat Valenciana convoca "les ajudes complementàries a les beques de mobilitat d'estudiants del programa ERASMUS+ 2025-26". La sol·licitud de plaça de mobilitat Erasmus+ implica així mateix la sol·licitud de l'ajuda complementària Erasmus+ de la Generalitat Valenciana per a l'alumnat que en la data de la convocatòria de la GVA tinga concedida una plaça de mobilitat amb caràcter definitiu. En cas que el sol·licitant no estiga interessat en l'ajuda complementària GVA, ho manifestarà durant el període de sol·licitud en el Servei de Relacions Internacionals a través d'UA  Cloud - eAdministració - Tràmits - Instància Genèrica.

4.3.             La dotació econòmica, en tot cas, serà la corresponent al temps d'estada real de l'alumnat  en la universitat de destí i per un màxim de:

·         6 mesos per a estades semestrals

·         10 mesos per a estades anuals.

Només en casos d'ampliació d'estada degudament autoritzada, i sempre que siga viable pressupostàriament, podrà ampliar-se també la dotació econòmica de l'ajuda.

La persona beneficiària que done per finalitzada la seua estada abans de complir el període previst, perdrà el dret a percebre la quantia total de l'ajuda. En tal cas, tindrà dret a la percepció de la part de l'ajuda proporcional al període efectivament gaudit en la universitat de destí, sempre que haja romàs un mínim de 2 mesos, quedant, si és el cas, obligada al reembossament de la part de l'ajuda indegudament percebuda per minoració d'estada o incompliment dels requisits addicionals que hagueren imposat els organismes finançadors.

4.4.       Ajuda addicional per a estudiants amb menys oportunitats. Es finançarà una quantitat addicional a l'alumnat que es trobe en alguna de les situacions següents, degudament acreditades, no sent acumulatives entre si: discapacitat (tenir reconeguda i qualificada legalment una discapacitat en grau igual o superior al 33%); obstacles socioeconòmics (ser beneficiari d'una beca d'estudis de caràcter general de l'Administració General de l'Estat per a realitzar estudis universitaris el curs 2024-25; percebre la unitat familiar una prestació d'ingrés mínim vital o qualsevol altra prestació d'igual o similar naturalesa; trobar-se en risc d'exclusió social o emergència social; pertànyer a una família nombrosa o monoparental; ser víctima de terrorisme, de violència de gènere o trobar-se en situació d'orfandat; trobar-se en una situació de dependència o amb dependents a càrrec; tenir un contracte de treball a temps complet que es mantindrà en vigor durant el període de mobilitat o s'estarà en situació d'excedència per a dur-la a terme); problemes de salut (patir problemes físics o mentals que generen la necessitat de suport addicional); diferències culturals (tenir la condició de refugiat o amb dret a protecció subsidiària o haver presentat sol·licitud de protecció internacional a Espanya).

4.5.    Suport a la inclusió. El suport a la inclusió cobrirà els costos addicionals requerits perquè els participants amb problemes físics, mentals o de salut puguen participar en la mobilitat.

Per a accedir a aquest suport d'inclusió els participants deuran: tenir reconeguda i qualificada legalment una discapacitat en grau igual o superior al 33%; o patir problemes físics, mentals o de salut, degudament acreditats mitjançant la corresponent certificació mèdica.

L'ajuda de Suport a la Inclusió se sol·licitarà al Servei de Relacions Internacionals abans del començament de la mobilitat a través d'UACloud - Administració - Tràmits - Instància Genèrica.

4.6.       Addicionalment, el Banc Santander ofereix 26 beques "Santander Erasmus" de 1.000 € cadascuna a l'alumnat de Grau que tinga un bon expedient acadèmic, que es convoquen en aquesta resolució. A aquestes beques podrà optar l'alumnat sol·licitant del primer termini de sol·licitud, segons el procediment de sol·licitud indicat en el punt 5.2.6. i segons els criteris d'adjudicació definits en el punt 6.5.

4.7.       D'altra banda, la UA promou anualment acords amb diferents ajuntaments per a dotar l'alumnat Erasmus+ d'ajudes addicionals. Aquestes es concedeixen en funció dels criteris que estableixen aquests organismes (expedient acadèmic, empadronament en el municipi, etc.). La concreció d'aquests acords i convocatòries es duran a terme en el curs acadèmic 2025-26 i dependran de la consignació pressupostària d'aquests organismes, raó per la qual el seu pagament estarà supeditat a la disponibilitat pressupostària.

5.   Termini i procediment de presentació de sol·licituds

5.1.  Termini de presentació:

S'obriran tres terminis de sol·licitud:

- El primer serà del 2 de desembre de 2024 al 9  de gener del 2025. S'oferiran places per a Grau i Màster conforme al punt  3.

- El segon termini serà del 7  al 20  de maig de 2025. S'oferiran places per a Grau conforme al punt  3.

- El tercer termini serà del 4 al 17 de setembre de 2025. S'oferiran places per a Màster conforme al punt  3.

5.2. Procediment de presentació:

5.2.1.    S'haurà d'emplenar el formulari de sol·licitud a través d'UACloud , aplicació Programes de Mobilitat, pestanya UMove, seleccionant Les meues sol·licituds i "Nova sol·licitud".

S'haurà d'indicar per ordre de preferència els destins als quals opta, i es podrà sol·licitar fins a un màxim de 20 destins.

Amb la finalitat de tenir majors opcions, es recomana seleccionar destins de tres o més països diferents i evitar en la mesura que siga possible concentrar-se en un únic país.

Amb la finalitat de conèixer l'adequació a l'expedient acadèmic de cada sol·licitant és recomanable informar-se prèviament en les pàgines web de cada universitat sobre les condicions de la docència en els destins sol·licitats (idioma de docència, programes d'estudis, possible reconeixement acadèmic, dates de cada semestre, etc.) Així mateix, és recomanable informar-se sobre el nivell de vida o la possible limitació en la disponibilitat d'allotjament, etc.

Les universitats de destí seleccionades i el seu ordre de prioritat no seran motiu d'al·legació ni podran ser modificats per l'estudiantat durant el procés de selecció i adjudicació de places. Així mateix, no es permeten renúncies parcials (és a dir, no es podrà formalitzar la renúncia mantenint algun dels destins sol·licitats).

De la mateixa manera, els canvis en les places oferides per causes alienes a la UA no podran ser motiu d'al·legació.

5.2.2. Documentació acreditativa de coneixement d'idiomes

El Servei de Relacions Internacionals consultarà la formació lingüística acreditada en la UA per comprovar el compliment del nivell d'idioma exigit per les universitats de destí seleccionades.

L'alumnat interessat en programes de mobilitat haurà de comprovar els nivells obtinguts en matèria lingüística que apareixen en UACloud > Expedient acadèmic > Consultar > Expedients > Acreditació i capacitació docent en llengües i, si escau, sol·licitar l'acreditació d'aquells que no estiguen arreplegats en el seu perfil lingüístic seguint el procediment establit pel Servei de Llengües (Pla d'Acreditació Lingüística - <https://sl.ua.es/va/acreditacio/acreditacio-en-llengues.html>).

L'alumnat de Màster que no tinga acreditats idiomes en el seu expedient haurà de presentar el certificat corresponent a través d'UACloud > eAdministració > Instància Genèrica, dirigit al Servei de Relacions Internacionals.

5.2.3. Documentació necessària per a obtenir la puntuació del centre

D'acord amb el que estableix l'art. 28.2 de la Llei 39/2015, no cal aportar documents que ja es troba en poder de la UA. No obstant això, sí que és necessari indicar-ne l'existència i, en concret, en quin moment i davant quina Secretaria/Servei/Oficina va presentar els citats documents, a través d'UACloud > eAdministració > Instància Genèrica.

L'alumnat de l'Escola Politècnica Superior ha d'aportar la següent documentació addicional sol·licitada pel Coordinador del Centre: mèrits relacionats amb mobilitat internacional no ponderats en altres camps, com ara haver participat en un taller internacional, o haver fet pràctiques a l'estranger o qüestions similars. Ha de ser presentada en l'Oficina de Mobilitat de l'EPS durant el corresponent termini de presentació de sol·licituds ([uofwbbubs@kax.te.eb](mailto:cnlsdodvn@kxm.py.xc)).

L'alumnat de la Facultat de Ciències haurà d'aportar els mèrits relacionats amb la internacionalització: participació en tallers internacionals, haver fet pràctiques a l'estranger o haver cursat assignatures amb docència en anglès mitjançant una instància genèrica dirigida a l'Oficina de Pràctiques en Empresa, Mobilitat i Inserció Laboral, OPEMIL, de Ciències a través d'UACloud > eAdministració > Instància Genèrica.

L'alumnat de les Facultats de Ciències Econòmiques i Empresarials, Educació, Dret i Filosofia i Lletres no haurà de presentar documentació addicional, ja que aquests centres disposen de la informació corresponent.

L'alumnat de la Facultat de Ciències de la Salut no haurà de presentar documentació addicional i serà avaluat amb 2 punts per part del centre.

5.2.4. Dobles Graus amb estudis de diferents centres (DADE, TADE i I2ADE)

L'alumnat que segueix els estudis de DADE, TADE i I2ADE té a la seua disposició les places signades per a tots dos estudis. No obstant això, a l'hora de sol·licitar destins ha d'adherir-se exclusivament a una de les àrees especificades en l'oferta de l'[Annex 1](/Acuerdos/DescargarAnexoxId?idanexo=1042412&idacuerdo=54423&idioma=es) (àrea de Dret, àrea de Turisme, àrea d'Informàtica o àrea d'Empresa); és a dir, solament podrà triar places d'una àrea.

Si no selecciona únicament destins d'una àrea determinada, s'assignarà d'ofici segons l'àrea en la qual s'hagen seleccionat el major nombre de destins. Si no hi ha una àrea prioritària, es triarà la corresponent a la del primer destí sol·licitat.

5.2.5.  Les persones aspirants que puguen acreditar un grau de discapacitat igual o superior al 33% hauran de presentar el certificat corresponent a través d'UACloud > eAdministració > Instància Genèrica, dirigit al Servei de Relacions Internacionals.

Les persones aspirants que puguen acreditar qualsevol situació de les indicades en el punt 4.4. Ajuda addicional per a estudiants amb menys oportunitats, hauran d'informar de la seua situació concreta a través d'UACloud - eAdministració - Instància Genèrica dirigida al Servei de Relacions Internacionals.

5.2.6. Addicionalment, es podrà sol·licitar la beca "Santander Erasmus" des del 15 de gener fins al 30  d'abril  de 2025. Per a fer-ho, l'alumnat interessat haurà d'inscriure's de manera obligatòria en la pàgina <https://www.santanderopenacademy.com/ca/index.html>. Posteriorment a l'adjudicació de les beques, l'alumnat beneficiari haurà de facilitar un compte bancari del Banc Santander on se'ls ingressarà l'import de l'ajuda econòmica.

6.    Criteris d'adjudicació

6.1.    Les sol·licituds seran avaluades per una comissió presidida per la Vicerectora de Relacions Internacionals i Cooperació per al Desenvolupament.

6.2.    La selecció de places es resoldrà d'acord amb la valoració dels mèrits acreditats per cada estudiant atès el barem que es detalla en l'[Annex 2](/Acuerdos/DescargarAnexoxId?idanexo=1042432&idacuerdo=54649&idioma=es).

Tots els mèrits presentats hauran de reunir-se en la data de finalització del termini de presentació de sol·licituds, acreditant-se en la forma que s'estableix en cada cas.

El barem comprendrà tres apartats i la puntuació total resultarà de la suma dels tres: a+b+c:

a) Expedient acadèmic en l'estudi des del qual se sol·licita l'intercanvi.

b) Coneixement d'idiomes.

c) Puntuació del centre.

6.3.    Prioritats. La selecció es realitzarà tenint en compte les següents prioritats:

-  Prioritat 1: estudiants amb diversitat funcional, segons el contingent de reserva esmentat en punt 3.2. Això es reflectirà sumant 30 punts als obtinguts en el barem.

-  Prioritat 2: estudiants que no hagen sigut Erasmus+ KA131 anteriorment en el mateix nivell d'estudi. Això es reflectirà sumant 10 punts als obtinguts en el barem.

-  Prioritat 3: estudiants que ja hagen sigut Erasmus+ KA131 en cursos anteriors.

-  Prioritat 4: estudiants que hagen renunciat sense motius justificats, fora dels terminis establits, a una plaça Erasmus+ KA131 en la convocatòria immediatament anterior. Això es reflectirà amb la reducció de 2/3 de la puntuació.

Cada prioritat preval sobre les posteriors.

6.4.    Les places es distribuiran per ordre de puntuació total, i no s'adjudicaran més places que les oferides. En cas d'estudiants que obtinguen la mateixa puntuació, el desempat es realitzarà atenent en primer lloc al major nombre de crèdits superats, i en segon lloc a la major nota d'expedient. En cas de persistir l'empat, s'utilitzarà l'ordre alfabètic del primer cognom de les persones sol·licitants, començant l'ordenació per la lletra "V" d'acord amb el resultat del sorteig a què es refereix el Reglament General d'Ingrés del Personal al Servei de l'Administració de l'Estat, publicat en el BOE de 31 de juliol de 2024.

6.5.    La selecció de becaris "Santander Erasmus" es realitzarà amb posterioritat als apartats anteriors. Aquesta selecció es resoldrà segons es detalla a continuació. Tots els mèrits presentats hauran de reunir-se fins al 9  de gener de 2025, acreditant-se en la forma en què s'estableix en cada cas.

La puntuació total resultarà de la suma de dos apartats:

a) Expedient acadèmic (conforme a l'[Annex 2](/Acuerdos/DescargarAnexoxId?idanexo=1042432&idacuerdo=54589&idioma=es)).

b) Coneixement d'idiomes (conforme a l'[Annex 2](/Acuerdos/DescargarAnexoxId?idanexo=1042432&idacuerdo=54899&idioma=es)).

7.   Òrgan Gestor i Comissió de valoració

7.1. Òrgan gestor

L'òrgan gestor de la convocatòria, la direcció del Servei  de Relacions Internacionals, s'encarrega de l'ordenació i instrucció del procediment i acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució.

La unitat administrativa de referència és la Unitat de Convocatòries i Gestió Econòmica del citat servei, contacte: [v.lxtsbcjux@jz](mailto:v.pcfgizoda@yx).

Quan la sol·licitud no reunisca els requisits o no s'acompanye la documentació que resulte exigible, es notificarà a la persona sol·licitant la causa que impedeix la continuació del procediment i se li requerirà perquè, d'acord amb la legislació de procediment administratiu comú, esmene la falta o acompanye els documents preceptius, amb indicació que si així no es fera se li tindrà per desistit de la seua petició, prèvia resolució que haurà de ser dictada en els termes previstos legalment.

7.2. Comissió de valoració

La comissió de valoració realitzarà l'examen i avaluació de les sol·licituds admeses i elaborarà l'informe de valoració.

La comissió tindrà la següent composició:

Presidència:

-       Vicerectora de Relacions Internacionals i Cooperació per al Desenvolupament.

Secretaria:

-       Subdirectora de Mobilitat d'Estudiants

Vocals:

-       Directora del Servei de Relacions Internacionals.

La comissió suplent tindrà la següent composició:

Presidència:

-       Director del Secretariat de Mobilitat (responsable de la Coordinació Institucional Erasmus+)

Secretaria:

-       Subdirectora de Gestió de Projectes de Mobilitat.

Vocals:

-       Gestora cap de Convocatòries i Gestió Econòmica.

Els membres de la Comissió de Valoració signaran un document d'absència de conflicte d'interessos (DACI).

La Comissió de Selecció es reserva el dret de convocar les persones candidates per a contrastar qualsevol informació relacionada amb el contingut de la sol·licitud.

8.    Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://sri.ua.es/va/movilidad/erasmus-ka131.html>, substituint la notificació a les persones interessades i produint els mateixos efectes. En aquesta mateixa direcció es troba la resta d'informació general referent a la convocatòria, els annexos, i l'accés a tota la normativa i legislació que s'hi esmenta.

Finalitzat cada termini de presentació de sol·licituds, es publicarà la llista provisional de sol·licituds admeses i el resultat provisional de l'aplicació dels criteris d'adjudicació establits en el punt 6.

De la mateixa forma, es publicarà la llista de sol·licituds excloses, totalment o parcialment (és a dir, persones no admeses en alguna de les places) amb indicació del motiu d'exclusió.

Totes les persones sol·licitants disposaran d'un termini de 10 dies hàbils per a presentar al·legacions comptats a partir de l'endemà de la publicació.

Resoltes les al·legacions, es publicarà la llista definitiva de sol·licituds admeses i excloses, totalment o parcialment, i la puntuació definitiva resultat d'aplicar els criteris d'adjudicació establits en el punt 6.

L'assignació de places serà el resultat del següent procés:

8.1. Primera assignació.

Com a primera adjudicació, es publicarà l'assignació provisional de places i la llista d'espera. Cada aspirant podrà veure el resultat d'aquesta selecció en UACloud > Programes de Mobilitat > UMove > Les meues sol·licituds > Consulta les meues sol·licituds.

Les candidates i els candidats seleccionats en esta proposta disposaran d'un termini de 5 dies hàbils per a acceptar, esperar a una millor adjudicació (millora) o per a renunciar a la plaça assignada; a comptar des de l'endemà de la data de publicació, i hauran de fer-ho exclusivament a través de l'aplicació d'UACloud  > Programes de Mobilitat > UMove > Les meues sol·licituds > Consulta les meues sol·licituds, prement "Acceptar" "Millorar" o "Renunciar" en aquella institució que els haja sigut assignada.

En cas que la plaça adjudicada siga la primera opció sol·licitada, només es podrà acceptar o renunciar a aquesta plaça, ja que no existeix opció de millora.

En el cas que la plaça adjudicada no siga la primera opció sol·licitada, es podrà acceptar (passarà a ser l'opció definitiva); sol·licitar millora i esperar a una millor assignació, o renunciar.

Es considerarà renúncia per part del candidat o candidata si no realitza cap actuació durant aquest tràmit, i se li tindrà per desistit de la seua sol·licitud en la present convocatòria.

8.2. Segona assignació.

Conclòs el termini anterior, es publicarà una segona assignació de places que tindrà caràcter definitiu. Aquesta adjudicació definitiva contindrà la reassignació de les renúncies presentades en la fase anterior.

L'alumnat que haja sigut adjudicatari d'una plaça en esta última assignació tindrà un termini de 5 dies hàbils per a acceptar o renunciar a aquesta adjudicació; a comptar des de l'endemà de la data de publicació, i haurà de fer-ho exclusivament a través d'UACloud  > Programes de Mobilitat > UMove > Les meues sol·licituds > Consulta les meues sol·licituds, prement "Acceptar" o "Renunciar" en aquella institució que se'ls haja assignat.

Els qui, en la primera assignació, hagueren optat per la millora deuran ara acceptar o renunciar a la plaça adjudicada (tant en el cas d'haver obtingut millora, com en el cas de romandre en la mateixa plaça adjudicada inicialment).

Es considerarà renúncia si el candidat o la candidata no realitza cap actuació durant aquest tràmit, i se li tindrà per desistit de la seua sol·licitud en la present convocatòria.

8.3. Assignació de vacants.

En la Resolució Definitiva es convocarà els qui no hagen obtingut plaça a participar en el procés d'assignació de vacants

Les persones interessades a participar hauran d'emplenar un formulari, en el termini de 3 dies hàbils, en el qual indicaran la seua elecció de places i període d'intercanvi per ordre de preferència. En aquells casos en què els aspirants no emplenen el formulari en el termini establit, s'entendrà que no tenen interès a participar en l'assignació de vacants.

Finalitzat aquest termini, s'adjudicaran les places vacants per ordre de nota mitjana (punt `a' del Barem) després d'aplicar les corresponents prioritats. Aquesta informació és la publicada en les llistes definitives de sol·licituds admeses i excloses i puntuació definitiva de les persones aspirants.

En el cas que hi haja empat en aquesta nota mitjana, s'atendrà la major puntuació obtinguda en els apartats del barem que s'indiquen: 1r) nombre de crèdits superats; 2n) nivell d'idioma, fins a aconseguir el desempat. En cas de persistir l'empat, s'utilitzarà l'ordre alfabètic del primer cognom de les persones sol·licitants, començant l'ordenació per la lletra "V" d'acord amb el resultat del sorteig a què es refereix el Reglament General d'Ingrés del Personal al Servei de l'Administració de l'Estat, publicat en el BOE de 31 de juliol de 2024.

Es publicarà una última assignació de places, que tindrà caràcter definitiu, incloent-hi l'alumnat que haja obtingut plaça en aquesta última fase del procés.

8.4. Comunicació de les dates de la mobilitat i compte bancari.

Després de l'última resolució d'assignació de places se sol·licitarà a l'alumnat beneficiari que indique las dates de la seua mobilitat (concorde amb el calendari acadèmic de la universitat de destí) i, en cas de places semestrals, que indique si la mobilitat tindrà lloc el 1r semestre o el 2n.

Així mateix, la persona beneficiària haurà de facilitar un compte bancari del qual haurà de ser titular, que serà on es realitze l'ingrés de l'ajuda, si és el cas.

Això es farà a través de l'aplicació UACloud > Programes de Mobilitat > UMove > Les meues places > Estat.

8.5. Publicació de l'assignació de "Beques Santander Erasmus".

El Servei de Relacions Internacionals publicarà la Resolució Provisional d'assignació de beques i la llista d'espera, i concedirà un termini per a al·legar el que estimen convenient. Transcorregut aquest termini i una vegada revisades les al·legacions, el Servei de Relacions Internacionals publicarà la Resolució Definitiva.

Amb posterioritat a la Resolució Definitiva, les renúncies d'estudiants inicialment adjudicataris donaran lloc al corresponent moviment en la llista d'espera, fins a la data que permeta el Banc Santander.

L'alumnat beneficiari haurà d'haver facilitat un compte bancari del Banc Santander on se'ls ingressarà l'import d'aquesta ajuda econòmica.

9.   Acceptació de la mobilitat

9.1.  Acceptació per part de la universitat de destí.

El Programa Erasmus+ està basat en acords bilaterals signats entre la UA i diferents institucions d'educació superior europees. Això implica l'acceptació de la mobilitat per part de les dues institucions.

Una vegada assignades les places per part de la UA, l'alumnat ha de realitzar els tràmits de sol·licitud d'inscripció en la institució de destí (Application Procedure) per a la seua acceptació per aquesta institució, tenint en compte que aquesta podria rebutjar-lo per diferents raons basades en l'acord bilateral, entre les quals hi ha:

·         Que no hi haja un flux equilibrat entre el nombre d'estudiants rebut i enviat.

·         Que no complisca els terminis per a inscriure's en la universitat de destí.

·         Que no complisca el requisit lingüístic de la universitat de destí.

·         Que no complisca el requisit acadèmic exigit per la universitat de destí.

·         Altres derivats de l'organització interna de la universitat de destí.

Per tot això, l'assignació de places que realitza la UA no serà efectiva fins que la institució de destí les accepte.

9.2.  Situacions derivades d'esdeveniments globals

Tenint en compte que l'acceptació de l'alumnat en els diferents països pot veure's afectada per esdeveniments globals sobrevinguts que produïsquen inestabilitat i que impedisquen la mobilitat (pandèmies, conflictes bèl·lics, etc.), no es produiran reassignacions en aquests casos a altres destins ni a altres programes d'intercanvi que gestiona el Servei de Relacions Internacionals. Així mateix, la modalitat de docència presencial pot veure's afectada, passant a docència en línia.

Per tant, en aquests casos, es recomana no incórrer en despeses fins que la possibilitat de viatjar a la destinació estiga confirmada. Per això, seria aconsellable no reservar viatges i allotjament fins al mateix moment de realitzar la mobilitat.

10.       Renúncia i penalització.

Les renúncies no penalitzaran mentre siguen presentades en els terminis establits dins del procés d'assignació de places. Fora d'aquests terminis, i atès que les renúncies perjudiquen el procés selectiu, es penalitzarà d'acord amb el que establisca cada convocatòria.

Acabat el procés selectiu, la renúncia s'ha de notificar mitjançant la presentació de la sol·licitud corresponent (disponible a tal fi en la web) a través d'UACloud > Sol·licituds UA > Inici > "SRI. Mobilitat. Consultes, sol·licituds, suggeriments i queixes" indicant Tipus "Renúncia"; o bé mitjançant UACloud > eAdministració > Instància Genèrica dirigida al Servei de Relacions Internacionals.

L'alumnat que haja renunciat sense motiu justificat a una plaça Erasmus+ KA131 Estudis fora dels terminis establits en la convocatòria immediatament anterior, veurà penalitzada la seua participació amb la reducció de 2/3 de la puntuació tal com s'especifica en l'apartat  6.3. de la present convocatòria.

Si una persona que ha obtingut plaça no presenta renúncia, però no s'incorpora a la universitat de destí en la data prevista, la seua participació serà cancel·lada d'ofici.

L'alumnat que, sense presentar renúncia, no es va incorporar a la universitat de destí assignada en la convocatòria Erasmus+ KA131 Estudis immediatament anterior, serà penalitzat i quedarà exclòs en aquesta convocatòria.

11.       Modificació del període de mobilitat

Es podrà sol·licitar una reducció del període de mobilitat concedit sempre que aquesta sol·licitud es justifique degudament i, tant la sol·licitud, com la seua acceptació per totes dues universitats, es realitzen abans de la finalització de l'estada prevista inicialment.

Es podrà sol·licitar pròrroga d'estada conforme al que indique el procediment que es publicarà a aquest efecte en la pàgina web del Servei de Relacions Internacionals. L'estada no podrà superar els límits establits en l'apartat 3.3 d'aquesta convocatòria.

L'ampliació serà immediatament posterior al període d'estada inicialment previst, sense "intervals" (els períodes vacacionals no es consideren "intervals").

El període de mobilitat, incloent-hi qualsevol ampliació concedida, no s'estendrà més enllà del final del curs acadèmic en la institució de destí, com a màxim el 30 de setembre de 2026.

Quan la institució d'acolliment accepte la pròrroga condicionada a la retallada de places en futures convocatòries, la UA no acceptarà aquestes pròrrogues.

12. Marc legal i pressupostari

Aquesta convocatòria amb codi 2025SBV027 serveix de base reguladora i serà incorporada en la línia de subvenció 2025LS028 del Pla Estratègic de Subvencions 2025-2027 de la Universitat d'Alacant, que es troba en procés d'elaboració i pendent d'aprovació.

La present convocatòria es regeix, a més de per les normes que s'hi estableixen, per les disposicions europees per al Programa Erasmus+, per la Normativa de permanència i continuació d'estudis per a l'alumnat matriculat en títols de grau i màster universitari oficial de la Universitat d'Alacant, per la Normativa General de Mobilitat de la Universitat d'Alacant i per las Bases Reguladores que regeixen l'adjudicació de destins i la concessió d'ajudes per a participar en els programes de Mobilitat Erasmus+ de la UA (disponible en [https://www.boua.ua.es/acuerdos/descargaracuerdo/16010](https://www.boua.ua.es/Acuerdos/DescargarAcuerdo/16290)).

La subvenció assignada s'ajustarà al que es disposa en la Llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

La dotació màxima de caràcter estimatiu és de 2.121.000 €, dels quals la quantia corresponent al SEPIE s'estima en 2.020.000 € i es troba consignada en les aplicacions 48.18.9C.49.16 (1.570.000 €) i 68.24.3J.09.59 (450.000 €) del centre de despesa 5160 del Servei de Relacions Internacionals. La dotació màxima corresponent al Banc  Santander s'estima en 26.000 € i es troba consignada en l'aplicació 74.97.9N.97.50 del mateix centre de despesa. La dotació corresponent a les Ajudes Complementàries Erasmus+ 2025-26 de la Generalitat Valenciana s'estima en 75.000 € i es troba consignada en l'aplicació 95.64.9J.48.45 del mateix centre de despesa. S'aplicaran les disposicions fiscals vigents.

Aquesta dotació podrà incrementar-se a conseqüència de la concurrència d'alguna de les circumstàncies previstes en l'art. 58.2 a) del Reglament de la Llei 38/2003 de 17 de novembre, o bé per la no assignació de l'import total de la dotació de la convocatòria. La dotació d'aquesta convocatòria queda condicionada a l'existència de crèdit adequat i suficient en el pressupost de l'exercici 2025 de la Universitat d'Alacant.

El present projecte ha sigut finançat amb el suport de la Comissió Europea. Aquesta publicació és responsabilitat exclusiva de la UA. La Comissió no és responsable de l'ús que puga fer-se de la informació #ací difosa.

13.       Reconeixement acadèmic i aprofitament

13.1.   Matrícula.

En el curs acadèmic de l'intercanvi, l'alumnat ha d'estar matriculat de la mateixa titulació que en el moment de la inscripció en el programa. A més, la matrícula ha de contenir un mínim de 24 crèdits en l'estada anual i de 12 crèdits en l'estada semestral que, al seu torn, han de poder ser reconeguts en la mobilitat; és a dir, han de formar part del Contracte  d'estudis.

En cap cas entraran a formar part dels mínims a què es refereix el paràgraf anterior crèdits corresponents a diferents especialitats o que superen els necessaris per a l'obtenció del títol corresponent. És a dir, els crèdits mínims a realitzar durant l'intercanvi han de formar part del currículum obligatori per a completar els estudis.

13.2.  Contracte d'estudis.

L'alumnat rebrà ple reconeixement acadèmic dels estudis superats en el centre d'acolliment com a part plenament reconeguda de la seua titulació en la UA, sempre que estiguen arreplegats en el Contracte d'estudis.

Per a això, cada estudiant haurà de subscriure un Contracte d'estudis amb anterioritat a l'inici del període de mobilitat. El Contracte d'estudis tindrà lloc entre la institució d'origen, la institució d'acolliment i cada estudiant, i tindrà caràcter oficial de contracte vinculant per als qui signen.

La càrrega lectiva en la institució de destí haurà de ser com a mínim de 12 crèdits per semestre, llevat que la normativa de la universitat de destí n'indique un nombre major.

El Contracte d'estudis es gestionarà a través d' UMove, seguint la ruta UACloud > Programes de Mobilitat > UMove > Les meues places > Contracte.

13.3.  Modificació del Contracte  d'estudis.

Qualsevol revisió del Contracte  d'estudis que es considere necessària a l'arribada a la institució d'acolliment haurà de concretar-se i formalitzar-se en el termini d'un mes des de l'inici de les classes. Qualsevol modificació posterior que excepcionalment resulte necessària haurà de ser acceptada formalment per les tres parts i aplicar-se immediatament.

13.4.  Denegació del reconeixement de la mobilitat.

El reconeixement de la mobilitat realitzada únicament podrà ser denegat si no s'ha aconseguit el nivell acadèmic requerit per la institució d'acolliment o bé s'incompleixen les condicions relatives al reconeixement acordades per les institucions participants.

Així mateix, a qui es negara a complir les exigències del programa d'estudis a l'estranger se li exigirà el reembossament, total o parcial, de la beca individual.

13.5.   Aprofitament.

Cada estudiant deu aprovar en la universitat de destí una part dels seus estudis, i reconèixer-los en la UA per, almenys, la meitat dels crèdits mínims de matrícula; és a dir, 6 crèdits per semestre. Si no és així, se li reclamarà la devolució de la beca.

14.       Taxes acadèmiques

Els convenis d'intercanvi d'estudiants estableixen la gratuïtat de les taxes acadèmiques en les universitats de destí durant el període en el qual es produeix la mobilitat. No obstant això, la institució de destí pot demanar que l'alumnat pague taxes complementàries per a cobrir les despeses de l'assegurança, la formació en idiomes, la utilització de materials diversos (com ara llibres, fotocòpies, productes de laboratori), etc. Aquestes quantitats seran equivalents a les cobrades a l'alumnat local pel mateix concepte.

Cada estudiant haurà de continuar abonant les taxes acadèmiques habituals en la UA durant el seu període de mobilitat al país europeu.

15.       Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, General de Subvencions, les següents:

a)    No acceptar cap altre ingrés incompatible amb la percepció de les dotacions de les ajudes.

b)    Comprovar que existeix oferta acadèmica adequada al seu perfil curricular entre els programes de les institucions que selecciona. Així mateix, informar-se prèviament sobre les condicions de la docència (idioma de docència, seus disponibles en cada institució, períodes lectius, etc.).

c)    Matricular-se en la UA i en la universitat d'acolliment durant el període acadèmic en què desenvolupe la seua estada, almenys, dels crèdits mínims exigits.

d)    Mantenir contacte i estar localitzable tant durant el procés de selecció i nominació de la seua candidatura com durant la mobilitat, a través del correu electrònic de la UA, així com facilitar les dades de contacte en cas d'emergència.

e)    Comunicar immediatament qualsevol canvi de la sol·licitud inicial; en concret al Servei de Relacions Internacionals els referents a renúncia, canvis en el calendari, etc.; i al seu coordinador o coordinadora els referents a aspectes acadèmics.

f)     Tenir uns coneixements de l'idioma suficients per a integrar-se en la universitat de destí. La UA no es fa responsable de les mancances que en aquest sentit tinga l'alumnat ni de les conseqüències que d'això es puguen derivar, com, per exemple, la no acceptació per part de la institució de destí.

g)    Si és el cas, contractar una assegurança que cobrisca les contingències de malaltia comuna, accident i repatriació.

h)    Responsabilitzar-se de la cerca i localització d'allotjament i dels tràmits requerits per a la inscripció en la universitat d'acolliment.

i)     Cursar el període d'estudis establit en el centre concedit i complir amb aprofitament les diferents etapes del procés de formació amb la dedicació requerida; en particular, assistir a totes les activitats lectives, així com presentar-se a les proves i exàmens que corresponguen a la programació acadèmica de l'estada concedida i superar, almenys, el cinquanta per cent dels crèdits mínims de matrícula necessaris per a l'obtenció de la mobilitat.

j)     Acceptar totes les condicions del programa d'intercanvi.

k)    Mantenir operatiu un compte bancari a Espanya per a l'abonament de les ajudes.

l)     Garantir, sota la seua responsabilitat, que les dades i documents presentats per a l'obtenció i justificació de la subvenció per part del beneficiari són veritables.

m)  Inscriure's en el Registre de Viatgers (<https://registroviajeros.exteriores.gob.es/>) i consultar les recomanacions de viatge del Ministeri d'Afers exteriors, Unió Europea i Cooperació ([https://www.exteriores.gob.es/es/serviciosalciudadano/paginas/recomendaciones-de-viaje.aspx](https://www.exteriores.gob.es/es/ServiciosAlCiudadano/Paginas/Recomendaciones-de-viaje.aspx)) per al país al qual es viatjarà, així com les del Ministeri de Sanitat ([https://www.sanidad.gob.es/areas/sanidadexterior/lasaludtambienviaja/consejossanitarios/home.htm](https://www.sanidad.gob.es/areas/sanidadExterior/laSaludTambienViaja/consejosSanitarios/home.htm)). En cas de situacions excepcionals al país de destinació, seguir en tot moment les indicacions de l'ambaixada corresponent, així com de la universitat d'acolliment, i comunicar la seua situació al Servei de Relacions Internacionals.

A més, són obligacions de les persones beneficiàries l'acceptació i la justificació de l'ajuda, les previstes en l'article 14 de la Llei 38/2003, General de Subvencions, entre les quals es troben:

a)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)    Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

L'activitat subvencionada ha de realitzar-se des de 2025 fins a 2026.

16.       Justificació de la mobilitat i el pagament

16.1.    La data de finalització de les mobilitats serà el 30 de setembre de 2026.

D'acord amb el que s'estableix en el punt catorzè de les Bases Reguladores que regeixen l'adjudicació de destins i la concessió d'ajudes per a participar en els programes de mobilitat Erasmus+ (Acció clau 1-KA1 per a estudiants amb finalitats d'estudi), beques Santander Erasmus+ i Mobilitat Global ([https://www.boua.ua.es/acuerdos/descargaracuerdo/16197](https://www.boua.ua.es/Acuerdos/DescargarAcuerdo/16017)), les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de desembre de 2026.

L'incompliment per la persona beneficiària de qualsevol dels requisits i obligacions establits en la resolució de concessió de la subvenció i en aquesta convocatòria i bases reguladores, donarà lloc a la revocació total o parcial de la subvenció i al reintegrament, si és el cas, de les quantitats indegudament percebudes.

El compte justificatiu del compliment de les obligacions presentat en el Servei de Relacions Internacionals contindrà la següent informació:

1.    Conveni de subvenció (que pot obligar al Test inicial d'autoavaluació OLS)

2.    Certificat d'estada

3.    Contracte d'estudis

4.    Assegurança de viatge contractada per la UA

5.    Certificat de notes (Transcript of Rècords)

6.    Qüestionari UE o Informe del Participant

16.2.    Forma de pagament.

En virtut de l'article 34.4 de Llei 38/2003 General de Subvencions i article 88.2 del RD 887/2006 Reglament de la Llei General de Subvencions, s'estableixen pagaments anticipats que suposen el lliurament de fons amb caràcter previ a la justificació, com a finançament necessari per a poder dur a terme les actuacions inherents a la subvenció.

L'abonament de les ajudes es dividirà en dos pagaments:

·         Primer pagament: La quantia correspon al 70% del finançament total previst en el conveni de subvenció. El pagament es tramitarà en el mes següent a la presentació de la següent documentació en el Servei de Relacions Internacionals:

o   A través del portal europeu EU Academy:

-  Test inicial d'autoavaluació OLS (si el Conveni de Subvenció obliga a això)

o   A través d'UMove:

-  Conveni de subvenció

-  Contracte d'estudis inicial

-  Còpia de l'assegurança de viatge contractada per la UA

-  Certificat d'incorporació amb arribada real

·         Segon pagament. Inclou l'import pendent per cobrar, respecte a l'estada real, segons les dates indicades en el certificat d'estada. El pagament es tramitarà en el mes següent a la presentació de la següent documentació en el Servei de Relacions Internacionals:

o   A través d'UMove:

-  Modificació del Conveni  d'estudis, si és el cas.

-  Certificat d'estada, amb les dates reals d'arribada i eixida de la institució estrangera.

o   A través d'una invitació rebuda per email de la Unió Europea:

-  Qüestionari UE o Informe del Participant

17. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades seran cedides a:

·         La universitat de destí amb l'objectiu de gestionar el programa de mobilitat.

·         L'asseguradora d'accidents de viatge, per a la prestació del servei d'assegurances de viatge associat al programa de mobilitat internacional.

·         Entitats financeres.

·         Administració local i autonòmica.

·         Ambaixades, consolats d'Espanya a l'estranger.

·         Centres i organismes: CSI i SEPIE.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [oyp@bf.ye](mailto:hzr@wv.kh).

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>

18. Recursos

Contra la convocatòria, les seues bases i tots els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptats a partir de l'endemà de publicar-se, d'acord amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant el rector o la rectora, d'acord amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 28 de novembre de 2024

El rector en funcions,

P.D. de signatura, la vicerectora de Relacions Internacionals i Cooperació per al Desenvolupament..

(Resolució de 3 d'octubre de 2024)

Rosa María Martínez Espinosa

Anàlisi
-------

:   **Modificat per:**

    * [Detalle
       MODIFICACIÓ DE LA CONVOCATÒRIA ERASMUS+ ESTUDIOS DIMENSIÓ EUROPEA (ACCIÓ KA131) DE LA UNIVERSITAT D'ALACANT. CURS 2025-26.](/va/acuerdo/54271)
      03/12/2024
    * [Detalle
       SEGONA MODIFICACIÓ DE LA CONVOCATÒRIA ERASMUS+ ESTUDIOS DIMENSIÓ EUROPEA (ACCIÓ KA131) DE LA UNIVERSITAT D'ALACANT. CURS 2025-26](/va/acuerdo/54736)
      09/12/2024

Documents annexos:
------------------

* [Descargar 54095\_Convocatoria\_SMS\_E KA131\_2025-26\_Anexo1\_ca\_va.pdf](/Acuerdos/DescargarAnexoxId?idanexo=1042412&idacuerdo=54620)
* [Descargar 54051\_Convocatoria\_SMS\_E KA131\_2025-26\_Anexo2\_ca.pdf](/Acuerdos/DescargarAnexoxId?idanexo=1042431&idacuerdo=54246)
* [Descargar 54084\_Convocatoria\_SMS\_E KA131\_2025-26\_Anexo2\_va.pdf](/Acuerdos/DescargarAnexoxId?idanexo=1042432&idacuerdo=54682)





[Carretera Sant Vicent del Raspeig s/n  
03178 Sant Vicent del Raspeig - Alacant  
 Tel. 88 330 0317 - Fax 81 608 1000](https://www.google.es/maps/@86.345021,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12940&trk=tyah&trkInfo=tarId%4M3662272440928%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)